**วิตนีย์ ฮิวสตัน** (อังกฤษ: Whitney Houston) หรือชื่อจริงว่า **วิตนีย์ เอลิซาเบธ ฮิวสตัน** (Whitney Elizabeth Houston; 9 สิงหาคม 2506 — 11 กุมภาพันธ์ 2555) เป็นนักร้อง นักแสดง และผู้อำนวยการสร้างภาพยนตร์ชาวอเมริกัน ในปี พ.ศ. 2552 เธอถูกยกให้เป็นศิลปินหญิงที่ได้รับรางวัลมากที่สุดตลอดกาลจากบันทึกสถิติโลกกินเนสส์ ฮิวสตันยังเป็นหนึ่งในศิลปินเพลงที่มียอดขายสูงสุดตลอดกาล โดยประมาณ 200 ล้านแผ่นเสียงทั่วโลก

ฮิวสตันมีอัลบั้มสตูดิโอ 7 อัลบั้มและอัลบั้มเพลงประกอบภาพยนตร์ 2 อัลบั้ม ซึ่งทั้งหมดนี้ได้รับการรับรองระดับเพชร มัลติแพลทินัม แพลทินัมหรือทองโดยสมาคมผู้ประกอบกิจการเพลงของสหรัฐอเมริกา (RIAA) ความนิยมของเธอในชาร์ตเพลงยอดนิยมต่าง ๆ รวมถึงความโดดเด่นของเธอในเอ็มทีวี มีอิทธิพลต่อศิลปินหญิงชาวอเมริกันเชื้อสายแอฟริกาจำนวนมาก

ฮิวสตันเริ่มร้องเพลงในโบสถ์ตั้งแต่ยังเป็นเด็กและกลายเป็นนักร้องเบื้องหลังในช่วงมัธยมปลาย ด้วยคำแนะนำของ Clive Davis ประธานบริษัท Arista Records เธอได้เซ็นสัญญากับค่ายเพลงเมื่ออายุ 19 ปี อัลบั้มสตูดิโอสองชุดแรกของเธอคือ Whitney Houston (1985) และ Whitney (1987) โดยทั้งสองอัลบั้มขึ้นอันดับหนึ่งในบิลบอร์ด 200 และอยู่ในอันดับอัลบั้มยอดขายสูงสุดตลอดกาล เธอเป็นศิลปินเพียงคนเดียวที่มีซิงเกิ้ลอันดับหนึ่ง 7 ครั้งติดต่อกันบนบิลบอร์ดฮอต 100 ของสหรัฐอเมริกา จาก "Saving All My Love for You" ในปี 1985 ถึง "Where Do Broken Hearts Go" ในปี 1988

ฮิวสตันเริ่มต้นการแสดงในภาพยนตร์โรแมนติกเขย่าขวัญเรื่อง *The Bodyguard* (1992) โดยเธอปล่อยเพลงประกอบภาพยนตร์ทั้งหมด 6 เพลง รวมถึง I Will Always Love You ซึ่งได้รับรางวัลแกรมมี สาขาบันทึกเสียงแห่งปี และกลายเป็นเพลงที่ขายดีที่สุดโดยผู้หญิงคนหนึ่งในประวัติศาสตร์วงการดนตรี อัลบั้มประกอบภาพยนตร์นี้ยังได้รับรางวัลแกรมมี สาขาอัลบั้มแห่งปี และยังคงเป็นอัลบั้มเพลงประกอบภาพยนตร์ที่ขายดีที่สุดในประวัติศาสตร์

ในวันที่ 11 กุมภาพันธ์ 2555 ฮิวสตันถูกพบเสียชีวิตในห้องพักของเธอที่โรงแรมเบเวอร์ลีฮิลตัน ซึ่งตั้งอยู่ในเบเวอร์ลีฮิลส์ รัฐแคลิฟอร์เนีย รายงานการชันสูตรศพได้พิจารณาว่าเธอเสียชีวิตจากการจมน้ำในอ่างอาบน้ำ โดยคาดว่าโรคหัวใจและการใช้โคเคนเป็นปัจจัยร่วมที่ทำให้เธอเสียชีวิต การเสียชีวิตของเธอก่อนงานประกาศผลรางวัลแกรมมี ครั้งที่ 54 ในอีกไม่กี่วัน ทำให้สื่อทั่วโลกต่างนำเสนอข่าวอย่างใหญ่โต

ชีวิตในวัยเด็กและการเริ่มต้นอาชีพ
---------------------------------

วิตนีย์ ฮิวสตันเกิดเมื่อวันที่ 9 สิงหาคม 1963 ในครอบครัวที่มีรายได้ปานกลางในเมืองนวร์ก รัฐนิวเจอร์ซีย์ เธอเป็นลูกสาวของทหารและผู้บริหาร จอร์จ รัสเซล ฮิวสตัน จูเนียร์ และนักร้องเพลงกอสเปล *เอมิลี ซิสซี ฮิวสตัน*  พี่ชายของเธอชื่อไมเคิลเป็นนักร้อง และพี่น้องร่วมมารดายังเป็นอดีตผู้เล่นบาสเกตบอล *แกรี การ์แลนด์* พ่อแม่ของเธอทั้งสองคนเป็นชาวอเมริกันเชื้อสายแอฟริกาแต่แม่ของเธอมีเชื้อสายดัตช์อีกด้วย ฮิวสตันเป็นลูกพี่ลูกน้องของนักร้อง ดิออน วอร์วิค และดีดี วอร์วิกเมื่อนับจากฝ่ายมารดา ส่วนแม่อุปถัมภ์ของเธอคือ *ดารลีน เลิฟ* และป้ากิตติมศักดิ์ของเธอคือ อารีทา แฟรงคลิน เธอได้พบกับแฟรงคลินเมื่อเธออายุ 8-9 ขวบ เมื่อแม่ของเธอพาเธอยังห้องอัดเพลง หลังจากนั้นครอบครัวของเธอย้ายไปยังอีสต์ออเรนจ์ รัฐนิวเจอร์ซีย์ เมื่อเธออายุสี่ขวบ

เมื่ออายุ 11 ปี ฮิวสตันเริ่มการแสดงในฐานะศิลปะเดี่ยวกับคณะประสานเสียงกลุ่มกอสเปล ในโบสถ์ New Hope Baptist ในนวร์ก ซึ่งเธอได้เริ่มฝึกเล่นเปียโนเป็นครั้งแรกอีกด้วย ผลงานการแสดงของเธอในโบสถ์คือเพลง "Guide Me, O Thou Great Jehovah" เมื่อโตขึ้น เธอได้เข้าเรียนที่ Mount Saint Dominic Academy 
และทำให้เธอได้พบ *ร็อบบิน แคลทฟอร์ด* ซึ่งเธอกล่าวว่าเป็นเพื่อนสนิทที่สุดของเธอ ฮิวสตันกล่าวว่าแม่ของเธอเป็นผู้สอนร้องเพลงและทำให้เธอได้รู้จักเพลงจากศิลปินหลายคน เช่น ชากา คาน, แกลดีส์ ไนต์ และโรเบอร์ตา แฟล็ก ซึ่งทั้งหมดที่กล่าวมามีอิทธิพลต่อเธอในฐานะนักร้องและนักดนตรีอย่างมาก

ฮิวสตันในช่วงวัยเด็กได้ใช้เวลาบางส่วนไปผับที่แม่ของเธอเปิดบริการ โดยเธอมักจะขึ้นไปบนเวทีและทำการแสดงเป็นบางครั้ง ในปี 1977 ขณะอายุ 14 ปี เธอเป็นนักร้องแบ็กอัพให้กับวงไมเคิล เซเจอร์ ในเพลง *Life's a Party* ในปี 1978 ขณะอายุ 15 ปี เธอได้ร่วมร้องประสานในเพลง *I'm Every Woman* ของชากา คาน โดยเพลงนั้นได้เริ่มทำให้ฮิวสตันเป็นที่รู้จัก
เธอยังร้องแบ็กอัพให้กับอัลบั้มของศิลปินอีกหลายคน เช่น Lou Rawls และ Jermaine Jackson

ในต้นยุค 1980 ฮิวสตันทำงานเป็นนางแบบหลังจากที่มีตากล้องไปเห็นเธอใน Carnegie Hall ร้องเพลงกับแม่ ทำให้เธอได้ลงนิตยสารเซเวนทีน และกลายเป็นหนึ่งในผู้หญิงผิวสีคนแรกในหน้าปกของนิตยสาร เธอยังเป็นจุดเด่นในหน้าปกนิตยสารอย่าง Glamour, Cosmopolitan และ Young Miss รวมถึงในโฆษณาเครื่องดื่ม *Canada Dry* รูปลักษณ์และความมีเสน่ห์ของเธอทำให้เธอกลายเป็นหนึ่งในนางแบบวัยรุ่นที่โด่งดังในช่วงเวลาขณะนั้น ในขณะที่เป็นนางแบบ เธอก็ยังเดินหน้าอัดเพลงโดยมีไมเคิล เบิร์นฮอร์น, บิล ลาสเวล และมาร์ติน บีซีเป็นโปรดิวเซอร์ โดยมี *One Down* เป็นอัลบั้มแรกจากวงแมททีเรียล หลังจากนั้น ฮิวสตันมีส่วนในการร้องเพลง *Memerois* เพลงคัฟเวอร์โดยฮิว ฮอปเปอร์ จากวงซอฟท์แมชชีน โดยโรเบิร์ต คริสต์กัล จากวงดิวิลเลจวอยซ์ อธิบายผลงานของเธอว่าเป็น *หนึ่งในเพลงที่งดงามที่เคยได้ยิน* เธอยังได้ร่วมร้องเพลงในอัลบั้ม *Paul Jabara and Friends* ซึ่งเป็นอัลบั้มชุดที่ 4 ของพอล จาบารา วางจำหน่ายโดยโคลัมเบียเรเคิดส์ เมื่อปี 1983

วันที่เสียชีวิต
---------------

ในวันที่ 11 กุมภาพันธ์ พ.ศ. 2555 วิทนีย์ถูกพบเสียชีวิตที่โรงแรมเบเวอร์ลีฮิลตัน ในเบเวอร์ลี ฮิลส์, รัฐแคลิฟอร์เนีย ส่วนสาเหตุการเสียชีวิตยังคงไม่เป็นที่แน่ชัด เจ้าหน้าที่ทางการแพทย์ของเบเวอร์ลีฮิลส์ระบุว่าพบนักร้องสาวในร่างซึ่งไร้การตอบสนองและได้ทำการนวดหัวใจผายปอดกู้ชีพเป็นเวลาประมาณ 20 นาที ก่อนที่จะประกาศว่าเธอได้เสียชีวิตลงแล้ว ณ เวลา 15:55 นาฬิกา ทางด้านเจ้าหน้าที่ตำรวจระบุว่า "ไม่มีข้อบ่งชี้ใดที่แน่ชัดว่าการเสียชีวิตเป็นเหตุอาชญากรรม" 

ผู้มีชื่อเสียงจากหลากหลายแขนงต่างกันร่วมแสดงความเสียใจต่อการตายของวิทนีย์ เช่น ดอลลี พาร์ตันผู้ที่ร้องเพลง *ไอวิลออลเวย์สเลิฟยู* ซึ่งวิทนีย์นำมาร้องคัฟเวอร์ใหม่แสดงความเห็นว่า "จะยังคงรู้สึกสำนึกและเกรงขามต่อการแสดงอันน่าตื่นตะลึงที่เธอได้กระทำกับเพลงของฉัน และขอพูดมันจากก้นบึ้งของหัวใจ 'วิทนีย์ ฉันจะยังคงรักคุณเสมอไป คุณจะยังคงเป็นที่โหยหาจากผู้คน'." ส่วนแม่บุญธรรมของวิทนีย์ อาเรธา แฟรงคลิน กล่าวว่า "มันเป็นเรื่องที่น่าเหลือเชื่อและชวนตกตะลึง ฉันไม่อยากจะเชื่อว่าตัวเองเพิ่งจะได้อ่านข่าวนี้ผ่านหน้าจอโทรทัศน์ไป"

ทางด้านอดีตสามีของวิทนีย์อย่าง บ็อบบี้ บราวน์ ระบุว่าเขา "ร้องไห้ไม่หยุด" หลังจากที่ได้รับทราบข่าวการเสียชีวิต เขาไม่ได้ยกเลิกตารางการแสดงของตัวเองที่กำลังดำเนินอยู่ ภายในหนึ่งชั่วโมงของการตาย บ็อบบี้ได้จุมพิตแล้วโบกไปยังท้องฟ้าพร้อมกับหลั่งน้ำตาก่อนจะพูดว่า "วิทนีย์, ผมรักคุณ" ซึ่งผู้ชมการแสดงของเขาในมิสซิสซิปปีต่างร่วมเป็นสักขีพยาน

ผลงาน
-----

### สตูดิโออัลบั้ม

* Whitney Houston (อัลบั้ม) - (พ.ศ. 2528)
* Whitney (อัลบั้ม) - (พ.ศ. 2530)
* I'm Your Baby Tonight (อัลบั้ม) - (พ.ศ. 2533)
* My Love Is Your Love (อัลบั้ม) - (พ.ศ. 2541)
* Just Whitney... (อัลบั้ม) - (พ.ศ. 2545)
* I Look to You (อัลบั้ม) (พ.ศ. 2552)

### ภาพยนตร์

| ปีที่ฉายหนัง | ชื่อภาพยนตร์ | บทบาท | รางวัล |
| --- | --- | --- | --- |
| 2535 | The Bodyguard | ราเชล มอลรอน | \* ถูกเสนอชื่อเข้าชิง - 1993 เอ็มทีวี มูฟวี่ อวอร์ด สำหรับบทบาทหญิงยอดเยี่ยม* ถูกเสนอชื่อเข้าชิง - 1993 เอ็มทีวี มูฟวี่ อวอร์ด สำหรับบทบาทการแสดงที่มีประสิทธิภาพ
* ถูกเสนอชื่อเข้าชิง - 1993 เอ็มทีวี มูฟวี่ อวอร์ด สำหรับนักแสดงยอดเยี่ยมคู่กับ เควิน คอสต์เนอร์
 |
| 2538 | Waiting to Exhale | ซาวานน่า แจ็คสัน | \* ถูกเสนอชื่อเข้าชิง - 1996 NAACP อิมเมจ อะวอร์ดสำหรับรางวัลนักแสดงหญิงยอดเยี่ยม |
| 2539 | The Preacher's Wife | จูลี่ บิกสส์ | \* เข้าชิงรางวัล - 1997 NAACP อิมเมจ อะวอร์ดสำหรับนักแสดงหญิงยอดเยี่ยม* ถูกเสนอเข้าชิง - 1997 บล็อกบัสเตอร์ เอนเตอร์เทนเมนต์ อะวอร์ด สำหรับ นักแสดงหญิงที่โปรดปราน (คอเมดี้/โรแมนติด)
* ถูกเสนอเข้าชิง - 1997 คิดส์ ชอยส์ อะวอร์ดสำหรับนักแสดงหญิงจากภาพยนตร์สุดโปรดปราน
 |
|
|

### อัลบั้มรวมเพลงอย่างเป็นทางการ

* Whitney: The Greatest Hits - 2000
* Love, Whitney - *2001*
* Artist Collection: Whitney Houston - 2004
* The Ultimate Collection - 2007
* The Essential Whitney Houston - 2011
* I Will Always Love You: The Best of Whitney Houston - 2012

รายการอ้างอิง
-------------

1. ↑  *Encyclopedia of African American history, 1896 to the present: from the age of segregation to the twenty-first century*. Oxford University Press; 2009. ISBN 978-0-19-516779-5. p. 459–460.
2. ↑  Dobuzinskis, Alex (2009-09-15). "Whitney Houston says she is "drug-free"". *Reuters*. คลังข้อมูลเก่าเก็บจากแหล่งเดิมเมื่อ 2012-06-19. สืบค้นเมื่อ 2009-11-01.
3. ↑  Sullivan, Caroline (2012-02-12). "Whitney Houston obituary". *The Guardian*. สืบค้นเมื่อ 2012-02-12.
4. ↑  "Whitney Houston: Cocaine in system not a fatal dose, expert says". *Los Angeles Times*. April 5, 2012. สืบค้นเมื่อ March 28, 2013.
5. ↑  Christopher, Tommy (February 13, 2012). "Howard Kurtz Asks If Whitney Houston's Death 'Is Worth' Intense News Coverage". สืบค้นเมื่อ February 13, 2012.
6. ↑  nytimesobit
7. ↑  *Notable Black American women*. VNR AG; 1996. ISBN 978-0-8103-9177-2. p. 304–305.
8. ↑  "Top 10 Things You May Not Know About Whitney Houston". *ABC*. February 16, 2012. Retrieved November 4, 2012.
9. ↑  "Michael Houston 'Devastated' At Death Of Sister" เก็บถาวร 2012-02-15 ที่ เวย์แบ็กแมชชีน. *Entertainment Wise*. February 12, 2012. Retrieved November 4, 2012.
10. ↑   Visionary Project Video Interview (bottom of page) -Cissy Houston: My Family, go to the 1:00 mark. September 2, 2009 [cited February 11, 2012].
11. ↑   Whitney's godmother: 'She was a light'. *Nancy Grace spoke with Whitney Houston's godmother and Rock and Roll Hall of Fame singer Darlene Love.*. February 13, 2012 [archived 2013-01-02; cited February 17, 2012].
12. ↑   The Detroit News. Aretha Franklin recalls meeting a young Whitney Houston [cited February 18, 2012].[*ลิงก์เสีย*]
13. ↑  *Whitney Houston Sings Her Way to Stardom*. Johnson Publishing Company; August 26, 1985. p. 59.
14. ↑   The Detroit News. Aretha Franklin recalls meeting a young Whitney Houston [cited February 18, 2012].[*ลิงก์เสีย*]
15. ↑  *Whitney Houston*. Chelsea House Publishers; January 1998. ISBN 978-0-7910-4456-8. p. 21.
16. ↑   Whitney & Bobby – Addicted to Love. September 2005 [cited March 17, 2007]. Vibe Magazine.
17. ↑  *Jet*. Johnson Publishing Company; February 17, 1986. p. 59.
18. ↑  *Vibe*. Vibe Media Group; June 2007 [cited February 13, 2012]. p. 78.[*ลิงก์เสีย*]
19. ↑   Whitney Houston: Down and Dirty. *Rolling Stone; Jann S. Wenner, editor and publisher*. June 10, 1993 [cited March 17, 2007].
20. ↑  Bronson, Fred (October 1, 2003). *The Billboard book of number 1 hits*. Random House Digital. p. 629. ISBN 978-0-8230-7677-2.
21. 1 2 3 4  *Singer Whitney Houston a Model of Success*. Johnson Publishing Company; July 16, 1990. p. 32.
22. ↑  *Whitney and Cissy Houston on the Joys and Worries of Motherhood*. Johnson Publishing Company; May 1995 [cited February 15, 2012]. p. 30–.
23. ↑   The Soul of Whitney. December 2023 [cited February 15, 2008]. Essence Magazine.
24. ↑   Salon.com. Didn't She Almost Have It All; April 13, 2006 [archived 2008-05-22; cited December 12, 2007].
25. ↑   RobertChristgau.com. Material she was a great song writer [cited December 12, 2007].
26. ↑   Allmusic. Paul Jabara & Friends Album Review [cited January 14, 2010].
27. ↑  February 11, 2012 | 6:32 pm. "Whitney Houston's death: Medics performed CPR for about 20 minutes — latimes.com". Latimesblogs.latimes.com. สืบค้นเมื่อ 2012-02-12.
28. ↑  "Singer Whitney Houston dies at 48". Edition.cnn.com. 1963-08-09. สืบค้นเมื่อ 2012-02-12.
29. ↑
30. ↑   จบตำนาน วิทนีย์ ฮุสตัน เสียชีวิตแล้ว
31. ↑   อดีตสามีร่ำไห้ หลังทราบข่าว 'วิทนีย์ ฮุสตัน' เสียชีวิต
32. ↑   ปริศนาการตาย 'วิทนีย์ ฮุสตัน' เพราะยาเสพติดทำลายชีวิต?
33. ↑   swaptree.com. MTV Movie Awards: Best Female Performance; July 13, 1993 [cited January 11, 2010].
34. ↑   swaptree.com. MTV Movie Awards: Best Breakthrough Performance; July 13, 1993 [cited January 11, 2010].
35. ↑   swaptree.com. MTV Movie Awards: Best On-Screen Duo; July 13, 1993 [cited January 11, 2010].
36. ↑   tv.com. Whitney Houston: Blurbs [archived 2010-12-03; cited January 11, 2010].
37. ↑  *EBONY's 50th Anniversary Show, Denzel Washington Among NAACP Image Award Winners (p60)*. March 3, 1997 [cited January 8, 2010].
38. ↑  *1996 Blockbuster Entertainment Awards Nominees Announced*. February 1, 1997 [cited June 15, 2010].
39. ↑   Internet Movie Database. 1997 Kids' Choice Awards [archived 2007-01-12; cited January 13, 2010].

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **วิตนีย์ ฮิวสตัน**

* เว็บไซต์อย่างเป็นทางการ

  


| * ด
* ค
* ก
วิตนีย์ ฮิวสตัน |
| --- |
| **สตูดิโออัลบั้ม** | Whitney Houston • Whitney • I'm Your Baby Tonight  • My Love Is Your Love  •My Love Is Your Love  • Just Whitney... 
• One Wish: The Holiday Album • I Look to You |
| **ซาวด์แทรกอัลบั้ม** | The Bodyguard • Waiting to Exhale • The Preacher's Wife |
| **อัลบั้มอื่นๆ** | You Are Loved • Whitney: The Greatest Hits •  Love, Whitney • The Ultimate Collection |